钦定古今图书集成/明伦汇编/氏族典/第060卷 > 徐大化
## 钦定古今图书集成/明伦汇编/氏族典/第060卷 > 徐大化

按《明外史杨维垣传》：“徐大化，会稽人。家京师，由庶吉
士改御史，以京察贬官，再起再贬，至工部主事。孙丕
扬典京察，坐不谨落职。万历末，群奸用事，起之。天启
初，屡迁刑部员外郎。首结魏忠贤，为尚书王纪劾罢。
寻复罹察典，削职。四年冬，中旨起大理丞，益助忠贤为虐。俄迁少卿，左佥都御史。杨涟等之下狱也，大化”
献策于忠贤，杀之。寻进左副都御史，历工部左、右侍
郎。《皇极殿》成，加尚书。贪恣无忌，忠贤亦厌之。七年四
月那移金钱事发，遂勒闲住。后入《逆案》，戍死。